
 DR 30.11.2011 

 
130 

RANG UNDANG-UNDANG POLIS (PINDAAN) 2011 

Bacaan Kali Yang Kedua dan Ketiga 

9.38 mlm. 

 Menteri di Jabatan Perdana Menteri [Dato’ Seri Mohamed Nazri Abdul 
Aziz]: Tuan Yang di-Pertua, saya mohon mencadangkan iaitu rang undang-undang 
bernama suatu akta untuk meminda Akta Polis 1997, iaitu Akta 344, dibacakan kali 
yang kedua sekarang. 

 Tuan Yang di-Pertua: Silakan. 

 Dato’ Seri Mohamed Nazri Abdul Aziz: Tuan Yang di-Pertua, Ahli-ahli Yang 
Berhormat, pada masa sekarang undang-undang am yang mengawal selia hak untuk 
berhimpun ialah Akta Polis 1967 [Akta 344] khususnya seksyen 27.  

Seksyen 27, Akta Polis 1967 yang diambil daripada seksyen 39, Ordinan Polis 
1952 memperuntukkan bahawa mana-mana orang yang berniat mengadakan atau 
mengumpulkan mana-mana perhimpunan, atau perjumpaan, atau membentuk satu 
perarakan, di mana-mana tempat awam, hendaklah mendapatkan lesen daripada pihak 
polis. Sebelum mengeluarkan lesen di bawah seksyen 27 ini, pegawai yang menjaga 
daerah polis hendaklah berpuas hati bahawa perhimpunan, perjumpaan atau perarakan 
itu tidak mungkin akan memudaratkan kepentingan keselamatan Malaysia atau mana-
mana bahagiannya, atau membangkitkan kekacauan keamanan. 

 Melalui seksyen ini juga, pegawai yang menjaga daerah polis boleh 
membatalkan lesen itu atas apa-apa alasan yang membolehkan lesen itu tidak 
dikeluarkan. Seksyen 27 telah dipinda pada tahun 1987 melalui Akta Polis (Pindaan) 
1987, iaitu Akta A685 dengan memasukkan mengenai tatacara dan perkara-perkara 
lain mengenai permohonan untuk mendapatkan lesen di bawah seksyen 27. 

■2140 

Selain itu Akta A685 turut mengandungi seksyen baru 27A, 27B dan 27C.  
Seksyen 27A memperkatakan kuasa polis menghentikan aktiviti-aktiviti tertentu yang 
diadakan selain daripada di tempat awam sekiranya aktiviti itu ditujukan kepada atau 
dimaksudkan untuk disaksikan atau didengar atau disertai oleh orang lain.  Sekiranya 
aktiviti itu menarik kehadiran 20 orang atau lebih atau sekiranya aktiviti itu 
memudaratkan kepentingan keselamatan Malaysia. 

Seksyen 27B memperkatakan kekerasan oleh pihak polis dalam menyuraikan 
atau menangkap orang menurut seksyen 27 atau seksyen 27A. Seksyen 27C 
memperkatakan keizinan bertulis perlu didapatkan terlebih dahulu sebelum 
pendakwaan bagi suatu kesalahan di bawah seksyen 27 atau seksyen 27A boleh 
dimulakan. 

Yang Amat Berhormat Perdana Menteri semasa menyampaikan Perutusan 
Khas Hari Malaysia pada 15 September  2011 sempena sambutan Hari Malaysia yang 
ke-48 telah mengumumkan bahawa kajian komprehensif akan dilaksanakan oleh 
kerajaan yang menyentuh kerangka perundangan negara termasuklah mengkaji 
semula seksyen 27 Akta Polis 1967.   

Ini dibuat dengan mengambil kira peruntukan Perkara 10 Perlembagaan 
Persekutuan tentang kebebasan berhimpun dan menentang sekeras-kerasnya 
demonstrasi jalanan.  Di samping itu, arahan berhimpun diberi selaras dengan kaedah-
kaedah yang akan ditetapkan kelak di samping mengambil kira norma-norma di 
peringkat antarabangsa.  Susulan daripada keputusan kerajaan untuk mengkaji 
seksyen 27 Akta Polis 1967, suatu akta baru iaitu Rang Undang-undang Perhimpunan 
Aman 2011 telah dicadangkan dan digubal bagi mengadakan peruntukan mengenai 
hak untuk berhimpun dan seterusnya bagi memansuhkan seksyen 27 dan seksyen lain 
yang berhubungan dengan perhimpunan, mesyuarat dan perarakan.   

Tuan Yang di-Pertua, Ahli-ahli Yang Berhormat Rang Undang-undang Polis 
(Pindaan) 2011 mempunyai peruntukan-peruntukan seperti berikut. 

Fasal 1 mengandungi tajuk ringkas dan peruntukan mengenai permulaan kuat 
kuasa akta yang dicadangkan. 

Fasal 2 mengandungi pindaan kepada seksyen 21 berbangkit daripada 
pemotongan seksyen 27, 27A, 27B dan 27C Akta Polis 1967. 



130. RANG UNDANG-UNDANG POLIS (PINDAAN) 2011. Bacaan Kali Yang Kedua dan Ketiga. 9.38 mlm. Menteri di Jabatan Perdana Menteri [Dato' Seri Mohamed Nazri Abdul Aziz]: Tuan Yang di-Pertua, saya mohon mencadangkan iaitu rang undang-undang bernama suatu akta untuk meminda Akta Polis 1997, iaitu Akta 344, dibacakan kali yang kedua sekarang. Tuan Yang di-Pertua: Silakan. Dato' Seri Mohamed Nazri Abdul Aziz: Tuan Yang di-Pertua, Ahli-ahli Yang Berhormat, pada masa sekarang undang-undang am yang mengawal selia hak untuk berhimpun ialah Akta Polis 1967 [Akta 344] khususnya seksyen 27. Seksyen 27, Akta Polis 1967 yang diambil daripada seksyen 39, Ordinan Polis 1952 memperuntukkan bahawa mana-mana orang yang berniat mengadakan atau mengumpulkan mana-mana perhimpunan, atau perjumpaan, atau membentuk satu perarakan, di mana-mana tempat awam, hendaklah mendapatkan lesen daripada pihak polis. Sebelum mengeluarkan lesen di bawah seksyen 27 ini, pegawai yang menjaga daerah polis hendaklah berpuas hati bahawa perhimpunan, perjumpaan atau perarakan itu tidak mungkin akan memudaratkan kepentingan keselamatan Malaysia atau mana- mana bahagiannya, atau membangkitkan kekacauan keamanan. Melalui seksyen ini juga, pegawai yang menjaga daerah polis boleh membatalkan lesen itu atas apa-apa alasan yang membolehkan lesen itu tidak dikeluarkan. Seksyen 27 telah dipinda pada tahun 1987 melalui Akta Polis (Pindaan) 1987, iaitu Akta A685 dengan memasukkan mengenai tatacara dan perkara-perkara lain mengenai permohonan untuk mendapatkan lesen di bawah seksyen 27. #2140. Selain itu Akta A685 turut mengandungi seksyen baru 27A, 27B dan 27C. Seksyen 27A memperkatakan kuasa polis menghentikan aktiviti-aktiviti tertentu yang diadakan selain daripada di tempat awam sekiranya aktiviti itu ditujukan kepada atau dimaksudkan untuk disaksikan atau didengar atau disertai oleh orang lain. Sekiranya aktiviti itu menarik kehadiran 20 orang atau lebih atau sekiranya aktiviti itu memudaratkan kepentingan keselamatan Malaysia. Seksyen 27B memperkatakan kekerasan oleh pihak polis dalam menyuraikan atau menangkap orang menurut seksyen 27 atau seksyen 27A. Seksyen 27C memperkatakan keizinan bertulis perlu didapatkan terlebih dahulu sebelum pendakwaan bagi suatu kesalahan di bawah seksyen 27 atau seksyen 27A boleh dimulakan. Yang Amat Berhormat Perdana Menteri semasa menyampaikan Perutusan Khas Hari Malaysia pada 15 September 2011 sempena sambutan Hari Malaysia yang ke-48 telah mengumumkan bahawa kajian komprehensif akan dilaksanakan oleh kerajaan yang menyentuh kerangka perundangan negara termasuklah mengkaji semula seksyen 27 Akta Polis 1967. Ini dibuat dengan mengambil kira peruntukan Perkara 10 Perlembagaan Persekutuan tentang kebebasan berhimpun dan menentang sekeras-kerasnya demonstrasi jalanan. Di samping itu, arahan berhimpun diberi selaras dengan kaedah- kaedah yang akan ditetapkan kelak di samping mengambil kira norma-norma di peringkat antarabangsa. Susulan daripada keputusan kerajaan untuk mengkaji seksyen 27 Akta Polis 1967, suatu akta baru iaitu Rang Undang-undang Perhimpunan Aman 2011 telah dicadangkan dan digubal bagi mengadakan peruntukan mengenai hak untuk berhimpun dan seterusnya bagi memansuhkan seksyen 27 dan seksyen lain yang berhubungan dengan perhimpunan, mesyuarat dan perarakan. Tuan Yang di-Pertua, Ahli-ahli Yang Berhormat Rang Undang-undang Polis (Pindaan) 2011 mempunyai peruntukan-peruntukan seperti berikut. Fasal 1 mengandungi tajuk ringkas dan peruntukan mengenai permulaan kuat kuasa akta yang dicadangkan. Fasal 2 mengandungi pindaan kepada seksyen 21 berbangkit daripada pemotongan seksyen 27, 27A, 27B dan 27C Akta Polis 1967.